L 101/2
FI
Euroopan unionin virallinen lehti
29.3.2022
(8)
Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.
(9)
Lisäksi komissio pitää Spodoptera exigua multicapsid -monisärmiöviruksen (SeMNPV) isolaattia BV-0004 vähäriskisenä tehoaineena asetuksen (EY) N:o 1107/2009 22 artiklan nojalla.
Spodoptera exigua multicapsid -monisärmiöviruksen (SeMNPV) isolaatti BV-0004 on mikro-organismi, joka täyttää asetuksen (EY) N:o 1107/2009 liitteessä II olevassa 5.2 kohdassa vahvistetut edellytykset, koska se kuuluu Baculoviridae-heimoon, eikä sillä ole osoitettu olevan haitallisia vaikutuksia muihin kuin torjuttaviin hyönteisiin.
(10)
Sen vuoksi on aiheellista hyväksyä Spodoptera exigua multicapsid -monisärmiöviruksen (SeMNPV) isolaatti BV-0004 vähäriskisenä tehoaineena.
(11)
Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyinen tieteellinen ja tekninen tietämys hyväksyntään on kuitenkin tarpeen liittää tiettyjä edellytyksiä.
(12)
Komission direktiivillä 2007/50/EY (3) hyväksyttiin Spodoptera exigua multicapsid -monisärmiövirus (SeMNPV) rinnakkaisnimellä Spodoptera exigua -monisärmiövirus kasvinsuojeluaineissa käytettävänä tehoaineena.
Se merkittiin tällä nimellä komission täytäntöönpanoasetuksen (EU) N:o 540/2011 (4) liitteessä olevaan A osaan.
Hyväksynnän voimassaolo päättyi 30 päivänä marraskuuta 2017.
Selvyyden vuoksi kyseinen kohta olisi poistettava mainitusta asetuksesta Spodoptera exigua multicapsid -monisärmiöviruksen (SeMNPV) isolaatille BV-0004 nyt annettavan hyväksynnän vuoksi.
(13)
Asetuksen (EY) N:o 1107/2009 13 artiklan 4 kohdan mukaisesti, luettuna yhdessä sen 22 artiklan 2 kohdan kanssa, täytäntöönpanoasetusta (EU) N:o 540/2011 olisi muutettava.
(14)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Tehoaineen hyväksyminen Hyväksytään tehoaine Spodoptera exigua multicapsid -monisärmiöviruksen (SeMNPV) isolaatti BV-0004 tämän asetuksen liitteessä I vahvistetuin edellytyksin.
2 artikla Täytäntöönpanoasetuksen (EU) N:o 540/2011 muuttaminen Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
(3) Komission direktiivi 2007/50/EY, annettu 2 päivänä elokuuta 2007, neuvoston direktiivin 91/414/ETY muuttamisesta beflubutamidin ja Spodoptera exigua -monisärmiöviruksen sisällyttämiseksi siihen tehoaineina (EUVL L 202, 3.8.2007, s. 15).
(4) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).